****

**РЕПУБЛИКА СРБИЈА**

**АП ВОЈВОДИНА**

**ОПШТИНА ТЕМЕРИН**

**ПРЕДСЕДНИК ОПШТИНЕ**

**Број:06-1/2024-121-01**

**Дана:22.07.2024.године**

**Т е м е р и н а**

**ЈАВНИ КОНКУРС ОПШТИНЕ ТЕМЕРИН**

**ЗА АНГАЖОВАЊЕ МЕНАЏЕРА И ПРОГРАМСКОГ АСИСТЕНТА НА РЕАЛИЗАЦИЈИ ПРОЈЕКТА**

**ЈЕДНАКОСТ ЗА СВЕ (енг. EQUALITY FOR ALL)**

Општина Темерин објављује јавни позив за ангажовање менаџера и пројектног асистента на реализацији пројекта ''Једнакост за све''. Пројекат се реализује уз подршку Европске уније.

**1. Место ангажовања :**

Општинска Темерин, у Темерину ул. Новосадска 326.

**2. Позиција за коју се расписује јавни конкурс :**

**2.1. Позиција :** Менаџер/ка пројекта

**Број извршилаца:** 1

**2.2 Oпис послова менаџера пројекта :**

Менаџер пројекта ће бити одговоран за управљање пројектом, укључујући планирање, координацију, спровођење активности и извештавање према донатору у складу са дефинисаним циљевима, праћење и евалуацију постигнутих резултата и промоцију пројекта у јавности.

**2.3 Услови за ангажовање лица на позицији менаџера пројекта:**

Минимално VII - 1 ВСС (предност имају кандидати из области друштвених наука, посебно социјалне заштите, менаџмента)

Најмање 5 година искуства у управљању пројектима, посебно онима финансираним из међународних фондова и Европске уније.

Најмање 5 година радног искуства у реализацији пројеката у области социјалне заштите (познавање процедура, искуство у координацији тимова и раду са различитим осетљивим групама) и одлично познавање области социјалне заштите, на локалном нивоу

Оганизационе способности, способности самосталног рада и испуњења рокова, решавање изазова

Проактивни приступ и одређивање приоритета, способности планирања, координације и праћења

 **2.4. Позиција :** Програмски асистент

 **Број извршилаца :** 1

**2.5 Опис послова програмског асистента :**

Програмски асистент пружа асистенцију у реализацији пројектних активности; планирање, координација и управљање комуникацијом( са члановима ПТ, партнерима, пројектним тимом, комуиникације са другим релевантним инситуцијама у пројекту, сарадницима и трећим лицима, са медијима и мрежама); координација појрединачних подактивности пројекта, интерну евалуацију и друге активности детаљније дефинисане у пројектној апликацији.

**2.6. Услови за ангажовање лциа на позицији програмског асистента :**

Минимално стечено високо образовање из научне области друштвених наука , на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

Најмање три године радног искуства у области социјалне заштите.

**3. Период ангажовања и накнада:**

Ангажман је предвиђен од тренутка потписивања уговора од стране Уговорног тела до завршетка реализације пројекта што ће бити утврђено Уговором.

Накнада је дефинисана буџетом пројекта.

**4. Докази који се достављају приликом пријаве на јавни конкурс:**

Заинтересовани кандидати треба да доставе следећу документацију:

- пријава

- CV са описом релевантног искуства

- фотокопија личне карте или очитана лична карта

**5. Датум оглашавања и рок подношења пријаве:**

Датум оглашавања: 22.07.2024.

Начин оглашавања: на службеној интернет презентацији општине Темерин ([www.temerin.rs](http://www.temerin.rs) ).

Рок за подношење пријава: 30.07.2024.

**6. Начин подношења пријава:**

Пријаву са пратећом документацијом доставити путем поште или лично на писарнуцу ОУ Темерин.

Адреса: Општинска управа Темерин, 21235 Темерин, ул. Новосадска 326 са назнаком „ Јавни конкурс за пројекат ЈЕДНАКОСТ за СВЕ“.

Радно време пусарнице ОУ Темерин је радним даном од 07.00 до 15.00 часова.

**7. Избор кандидата**

Разговор са пријављеним кандидатима обавиће комисија коју чине Председник општине Темерин и начелник Општинске управе Темерин.

Под једнаким условима, предност при избору имаће кандидати:

* који су учествовали у изради пројектне апликације за пријаву наведеног пројекта,
* који имају искуства у реализацији пројеката
* који добро познају област социјалне заштите у заједници
* лица која живе на територији општине Темерин (није предвиђена надокнада путних и других трошкова).

О поступку избора кандидата, комисија ће сачинити записник.

**8. Лице задужено за давање обавештења о овом Јавном конкурсу:**

 Марина Ињац тел. 021/843-888

 **ПРЕДСЕДНИК ОПШТИНЕ**

 Младен Зец, с.р.